Da foreldrene døde, fortsatte Ingeborg, Hallvard og Randi å drive Røynevarden. I 1915 greidde de tre å løse ut både Røynevarden og Røynevardlio, og offisielt gikk Hallvard over fra å være husmann til å være selveiende småbruker. Plassen ble kjøpt fra Jørgen H. Overskeid for en pris av 1500 kroner. Ved skylddelingsforretningen fikk det nye småbruket bruksnummer 3 på Overskeid og en skyld på 0,3 mark.